जो रंग रंग - द्रव्य (Pigments) की प्राथमिक रंगत होते हैं !
इस सिद्धांत से यह ज्ञात होता है कि प्रकाश में विभिन्न रंग होते हैं और सभी रंगों के मिश्रण से सफेद प्रकाश का निर्माण होता है ! लाल, हरा और नीला रंग प्रकाश के प्राथमिक रंग होते हैं ! इन्हें योगात्मक प्राथमिक (Additive Primary) कहां जाता है क्योंकि इन तीनों रंगों के योग से सफेद प्रकाश का प्रभाव बनता है ! इन तीनों योगात्मक प्राथमिक रंगों में से किन्ही दो की प्रकाश किरणों के मिश्रण से अन्य रंग बनते ( दिखाई ) देते हैं !  जैसे - लाल + नीला = मजेंटा (गुलाबी लाल ), हरा+ लाल = पीला एवं हरा + नीला = श्यान ( आसमानी नीला ) ! ये मजेंटा ( लाल ) पीला एवं श्यान ( आसमानी नीला )  रंग व्यवकलनात्मक प्राथमिक (Subtractive Primary) कहलाता है ! जो रंग रंग - द्रव्य (Pigments) की प्राथमिक रंगत होते हैं !  इन तीनों रंगों के द्रव्यों को मिश्रित करने पर गहरा रंग ( लगभग काला ) बनता है जो प्रकाश के परावर्तन (Reflection) को कम करता है !  इसलिए इन्हें  व्यवकलनात्मक प्राथमिक  रंग कहा जाता है ! इन तीनों प्राथमिक रंगों  नीला, लाल व पीला (CMY) को अलग-अलग अनुपात में मिश्रित करने पर लगभग सभी रंग बनाए जा सकते हैं ! पूर्ण रंग की मुद्रण प्रक्रिया में इन्हें CMYK अथवा प्रोसेस रंग (Process Colour) के नाम से पहचाना जाता है ! प्रकाश के प्राथमिक रंगों का प्रयोग रंगीन चित्रों के रंग - विभाजन के लिए तथा रंगो - द्रव्य के प्राथमिक रंगों का प्रयोग मुद्रण एवं चित्रण के लिए किया जाता है !